Reĝlando Lombardio-Veneto

La Reĝlando Lombardio-Venetio aŭ Lombardujo-Venetio (, ) estas unuiĝinta lando de Lombardio kaj Veneto, kiu estis kreita ĉe la Viena Kongreso en la jaroj 1815 kaj ĝis 1859/1866 estis lando sub regado de habsburga-lorena dinastio. Ĝi estis regiono, kiu poste iĝis parto de la Itala reĝlando.

 Historio 
La Viena kongreso kombinis la teritoriojn de Lombardio (kiuj estis regitaj de la  Habsburgoj ekde la 16-a jarcento) kaj Veneto (kiu estis sub aŭstra rego intermite ekde 1797) en ununuran unuon sub la regado de habsburga-lorena dinastio.

Administre la regno konsistis el du sendependaj registaroj en la du partoj. Lombardio inkludis la regionojn Milano, Como, Bergamo, Breŝo, Pavio, Kremono, Mantova, Lodi-Crema, kaj Sondrio. Veneto inkludis la regionojn Venecio, Verono, Padova, Vicenza, Trevizo, Rovigo, Beluno, kaj Udine.

La Reĝlando Lombardio-Veneto unue estis regitaj fare de Francisko la 1-a de 1815 ĝis lia morto en 1835, dum Ferdinando la 1-a regis de 1835 ĝis 1848. En Milano la  li iĝis la lasta reĝo estanta kronita per la Fera Krono de Lombardujo. La krono poste estis alportita al Vieno post la perdo de Lombardio en 1859, sed estis reestigita al Italio post la perdo de Veneto en 1866. Post populara revolucio la  ("kvin tagoj de Milano") la aŭstroj fuĝis el Milano, kiu iĝis la ĉefurbo de la provizora registaro de Lombardio. La sekvan tagon ankaŭ Venecio ekstaris kontraŭ la aŭstroj kaj kreis provizoran registaron. La aŭstroj, post venkado de la sardiaj soldatoj ĉe la batalo de Custoza (24-a/25-a de julio 1848), reeniris Milanon (6-a de aŭgusto) kaj Venecion (24-a de aŭgusto 1849), kaj reestigis aŭstran regon.

Francisko Jozefo la 1-a regis la reĝlandon dum la resto de ĝia ekzisto. Lia pli juna frato Maksimiliano (kiu poste iĝis Imperiestro de Meksiko), funkciis kiel lia vicreĝo en Milano inter 1857 kaj 1859. Lombardio estis aneksita al la embria itala ŝtato en 1859, per la Traktato de Zuriko post la Dua Itala Milito de Sendependeco; Veneto estis cedita al la Regno de Italio en 1866 en la sekvo de la sepsemajna milito (ankaŭ konata kiel Tria Itala Milito de Sendependeco), per la Paco de Prago.

Kategorio:Eksaj landoj de Eŭropo
Kategorio:Historio de Italio
Kategorio:Eksaj reĝlandoj en Eŭropo
Kategorio:Administraj unuoj fonditaj en 1815
Kategorio:Administraj unuoj malfonditaj en 1866